Diari Oficial de la Generalitat Valenciana


Sumari del DOGV 9629, del 30-06-2023 (2023/7002)

RESOLUCIÓ de 13 de juny de 2023, de la Direcció General de Centres Docents, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7002


Data del document
:   13-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 13 de juny de 2023, de la Direcció General de Centres Docents, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària. [2023/7002]  
La Direcció General de Formació Professional i Ensenyaments de Règim Especial, de la Conselleria d'Educació, Cultura i Esport, ha sol·licitat l'adscripció als corresponents centres públics, d'entitats autoritzades per Resolució de 20 de març de 2023 (DOGV 9562, 27.03.2023), amb correcció d'errades (DOGV 9572, 12.04.2023), i Resolució d'abril de 2023 (DOGV 9584, 27.04.2023), amb correcció d'errades (DOGV 9590, 08.05.2023), per a la impartició de programes formatius de qualificació bàsica per al curs 2023-2024.  
Per a complir el que estableix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, es fa necessari adscriure les entitats i ens locals, a les quals es refereixen aquestes autoritzacions, al corresponent centre públic.  
Per tot això, i fent ús de les competències que m'atorga l'article 7 del Decret 173/2020, del Consell, pel qual s'aproven el Reglament orgànic i funcional de la Conselleria d'Educació, Cultura i Esport, i la disposició final primera de l'Ordre 73/2014, de 26 d'agost, resolc:  
  
  
Primer  
A l'efecte establit en l'Ordre 73/2014, s'adscriuen les entitats autoritzades a impartir programes formatius de qualificació bàsica als corresponents centres públics, segons figura en l'annex.  
  
  
Segon  
El que estableix aquesta disposició s'inscriurà en el Registre de centres docents de la Comunitat Valenciana.  
  
Tercer  
S'autoritzen les direccions territorials d'Educació, Cultura i Esport perquè, en l'àmbit de les seues competències respectives, adopten les mesures necessàries per a l'aplicació i desenvolupament del que disposa aquesta resolució.  
  
Quart  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana. No obstant això, els efectes de l'adscripció es consideren referits a l'inici del curs escolar 2023-2024.  
  
Contra aquest acte, que no esgota la via administrativa, es podrà interposar un recurs d'alçada davant la Secretaria Autonòmica d'Educació i Formació Professional en el termini d'un mes comptat a partir de l'endemà de ser publicada, segons el que estableixen els articles 107, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de juny de 2023.- El director general de Centres Docents: José Joaquín Carrión Candel.